சஞ்சீவ் மேத்தா

'சஞ்சீவ் மேத்தா  ''' (Sanjiv Mehta'')இவர் ஒர் இந்திய வணிக நிர்வாகி ஆவார். இவர் இந்தியாவின் முதல் ஐந்து மதிப்புமிக்க நிறுவனங்களில் ஒன்றான இந்துசுதான் யுனிலீவர் லிமிடெட்டின் முன்னாள் தலைவர் மற்றும் நிர்வாக இயக்குநர் ஆவார்.  சஞ்சீவ் மேத்தா 2013 ஆம் ஆண்டு, அக்டோபர் மாதம் இந்துசுதான் யூனிலீவரின் தலைமை நிர்வாக அதிகாரி மற்றும் நிர்வாக இயக்குநராக பொறுப்பேற்றார். மேலும் ஜூன் 2018 ஆம் ஆண்டு தலைவராக நியமிக்கப்பட்டார். இந்தியா, பாக்கித்தான், வங்காளதேசம், இலங்கை மற்றும் நேபாளம் ஆகிய நாடுகளில் உள்ள வணிகங்களை உள்ளடக்கிய தலைவராகவும், தெற்காசியாவில் யூனிலீவரின் வணிகத்திற்கும் இவர் தலைமை ஏற்றார்.  மேத்தா யூனிலீவரின் உலகளாவிய நிர்வாகக் குழுவில் உறுப்பினராக இருந்து வருகிறார். 

சஞ்சீவ் மேத்தா தலைமையில், இந்துசுதான் யுனிலீவர் லிமிடெட் நிறுவனம் பல விருதுகளை வென்றுள்ளது.  இவற்றில் மதிப்புமிக்க எகனாமிக் டைம்ஸ் நிறுவனத்தின் 'ஆண்டின் சிறந்த நிறுவனம் மற்றும் ஆண்டின் சிறந்த கார்ப்பரேட் குடிமகன் விருதுகள், ஆசிய கார்ப்பரேட் கவர்னன்ஸ் மற்றும் நிலைத்தன்மை நிறுவனம் ஆகியவை அடங்கும். போர்ப்ஸ் நிறுவனம் இந்துசுதான் யுனிலீவர் லிமிடெட் நிறுவனத்தை உலகின் 8வது மிகவும் புதுமையான நிறுவனமாகவும்  இந்தியாவின் மிகவும் புதுமையான நிறுவனமாகவும் மதிப்பிட்டுள்ளது.  தலைவர்களை உருவாக்குவதில் இந்துசுதான் யுனிலீவர் லிமிடெட் உலகளவில் 3வது சிறந்த நிறுவனமாக தரவரிசைப்படுத்தப்பட்டுள்ளது. 

2021 ஆம் ஆண்டில், இந்தியாவின் மிகப்பெரிய மற்றும் பழமையான உச்ச வணிக அமைப்புகளான இந்திய வர்த்தக மற்றும் தொழில்துறை கூட்டமைப்பின் தலைவராக சஞ்சீவ் மேத்தா பொறுப்பேற்றார்.

தனிப்பட்ட வாழ்க்கை
மேத்தா மும்பையில் வசித்து வந்தார்., மேலும் இவர் எஸ். பி. மேத்தா மற்றும் அனிதா மேத்தாவின் மகனாவார். இவரது பெற்றோர் இந்தியப் பிரிவினையின் போது இடம்பெயர்ந்தனர். மேத்தாவின் தந்தை இந்திய ரிசர்வ் வங்கியில் மூத்த நிர்வாகியாக இருந்தார்.

மேத்தா மோனா மேத்தாவை என்பவரை மணந்தார். இவரும் ஒரு பட்டய கணக்காளரும் ஆவார். . இந்த தம்பதியருக்கு நைனா மற்றும் ரோசினி என்ற இரட்டை மகள்கள் உள்ளனர்.  இவர்கள் முறையே கார்னெல், எம்ஐடி மற்றும் கார்வர்டில் படித்தனர்.

கல்வி
சஞ்சீவ் மேத்தா இந்தியாவில் உள்ள உத்திரபிரதேச மாநிலத்தில் அமைந்துள்ள கான்பூரில் பிறந்தார்.  இவர் மும்பை மற்றும் நாக்பூரில் படித்தார். இந்திய பட்டயக் கணக்காளர்கள் நிறுவனத்தில்  இவர் ஓர் பட்டயக் கணக்காளர் ஆவார், பின்னர் கார்வர்ட வணிகப் பள்ளியில் மேம்பட்ட மேலாண்மைத் திட்டத்தை பயின்றார்.

தொழில் வாழ்க்கை
சஞ்சீவ் மேத்தா 1983 ஆம் ஆண்டு யூனியன் கார்பைடு நிறுவனத்துடன் தனது வாழ்க்கையைத் ஆரம்ப காலத்தில் தொடங்கினார். இவர் 1984 ஆம் ஆண்டு போபால் எரிவாயு துயரத்தில் பணியாற்றிய நெருக்கடி மேலாண்மைக் குழுவில் ஒரு பகுதியாக இருந்து வந்தார்.  பின்னர், இன்றுவரை, பாதுகாப்பு நிகழ்ச்சி நிரலை இவர் மதிப்பாய்வு செய்த பிறகு பெரும்பாலான கூட்டங்களைத் தொடங்கப்படுகிறது. மேத்தா 1998 ஆம் ஆண்டு, யூனிலீவர் பங்களாதேசின் வணிக இயக்குநராக சேர்ந்தார். ஏப்ரல் 2002ஆம் ஆண்டு இவர் யூனிலீவர் பங்களாதேசின் தலைவர் மற்றும் நிர்வாக இயக்குநராக நியமிக்கப்பட்டார்.இவரது தலைமையின் கீழ், யூனிலீவர் வங்காளதேசம் அதன் போட்டி வளர்ச்சி மற்றும் அற்புதமான செயல்திறனைக் கருத்தில் கொண்டு யூனிலீவரின் தாய் நிறுவனத்தின் கிரீடமாக மாறியது. 2007 ஆம் ஆண்டு, யூனிலீவர் பிலிப்பீன்சுன் தலைவராக மணிலாவுக்குச் சென்றார். மேலும் 2008 ஆம் ஆண்டு யூனிலீவர் வட ஆப்பிரிக்கா மற்றும் மத்திய கிழக்கு தலைவராக நியமிக்கப்பட்டார். 2013 ஆம் ஆண்டு, மேத்தா இந்தியா மற்றும் தெற்காசியாவில் யுனிலீவரின் வணிகத்தை ஏற்றுக்கொண்டார்.

இவரது தலைமையின் கீழ், ஏழு ஆண்டுகளில் யுனிலீவர் லிமிடெட்டின் இன் சந்தை மூலதனம் 17 பில்லியனில் டாலரிலிருந்து இருந்து 70 பில்லியன் டாலருக்கு அதிகமாக உயர்ந்தது, இது யூனிலீவர் லிமிடெட் இந்தியாவின் முதல் ஐந்து மதிப்புமிக்க நிறுவனங்களாகவும், ஆசியாவின் மிகப்பெரிய நுகர்வோர் பிரதான நிறுவனமாகவும் மாற்றியது..இந்நிறுவனம் இப்போது உலகின் இரண்டாவது பெரிய வணிக நிறுவனமாகும்.

சஞ்சீவ் மேத்தா "நன்மை செய்தால்  நல்லது நடக்கும்" என்பதில் உறுதியாக இருந்து வந்தார். இவரது கீழ் இந்துசுதான் யுனிலீவர் லிமிடெட் நிறுவனம்  சமூக மற்றும் சுற்றுச்சூழல் தாக்கத்தை ஏற்படுத்தும் பல முயற்சிகளை மேற்கொண்டு விரிவுபடுத்தியுள்ளது. இந்துஸ்தான் யூனிலீவர் அறக்கட்டளை மற்றும் அதன் சமூக நண்பர்கள் மூலம், இந்தியா முழுவதும் உள்ள கிராமங்களில் நீர் மேலாண்மை 1.3 டிரில்லியன் லிட்டருக்கும் அதிகமான நீர் திறன் உருவாக்கப்பட்டுள்ளது.  மேலும், சக்தி திட்டத்தின் கீழ், கிராமப்புற இந்தியாவில் 136 ஆயிரத்துக்கும் மேற்பட்ட சக்தி பெண் தொழில்முனைவோர் அதிகாரம் பெற்றுள்ளனர்.

மேற்கோள்கள்